
Narva Linnavalitsuse 08.03.2006.a määruse nr 257 "Narva linna raamatupidamise sise-eeskirja kinnitamine" muutmine ja esitamine uues redaktsioonis 
Kohaliku omavalitsuse korralduse seaduse §30 lõike 1 punkti 3, Kohaliku omavalitsuse üksuse finantsjuhtimise seaduse, Rahandusministri 11.12.2003.a määruse nr.105 “Riigi raamatupidamise üldeeskiri”  , Riigi raamatupidamise üldeeskirja kontoplaani ja riigieelarve klassifikaatorite kasutusjuhendi ning Narva Linnavolikogu 28.06.2012 otsuse nr. 94 „Narva ametiasutuste struktuuri ja teenistujate koosseisude kinnitamine“ alusel muuta Narva Linnavalitsuse 08.03.2006.a määrusega nr 257 kinnitatud Narva linna raamatupidamise sise-eeskirja järgmiselt:

1. paragrahvi  7 lõige 1 sõnastatakse järgmiselt:

„(1) LRK esitab Rahandusametile LRK juhi ja LRK raamatupidamise eest vastutava isiku  poolt allkirjastatud majandusaasta aruande hiljemalt aruandeaastale järgneva aasta 15.märtsiks.“
2. paragrahvi  8 lõike 4 punkt 3 sõnastatakse järgmiselt:
„ 3) asutuse rahaliste vahendite jäägid (kontorühm 100) aruandeaasta 31.detsembri seisuga – aruandeaastale järgneva aasta 20. jaanuariks;“
3. paragrahvi 9  lõige 2 sõnastatakse järgmiselt:

„(2) Raamatupidamist korraldab vahetult, talle ametijuhendis pandud pädevuse piires, raamatupidamisüksuse pearaamatupidaja või muu ametinimetusega pearaamatupidaja ülesandeid täitev Linna ametiisik (edaspidi LRK pearaamatupidaja).“

4. paragrahvi  30  lõige 7 sõnastatakse järgmiselt:

„(7) Kui sihtfinantseerimise andja või vahendaja ja saaja on mõlemad avaliku sektori üksused ja saajal on aasta lõpu seisuga sihtfinantseerimisega seotud nõudeid või kohustusi andja või vahendaja ees, esitab saaja andjale või vahendajale sihtfinantseerimisega seotud nõuete, kohustuste, tulude ja kulude kohta aasta lõpu seisuga teatise hiljemalt järgmise aasta 31. jaanuariks.“

5. paragrahvi 53 lõige 6 sõnastatakse järgmiselt:

„(6) Sihtfinantseerimise korras soetatud põhivarade kohta peetakse eraldi analüütilist arvestust, et tagada sihtfinantseerimisega kaetud varade soetusmaksumuse, kulumi ja väärtuse languse arvestus.“

6. paragrahvi 68  lõige 1 sõnastatakse järgmiselt:

„(1)Sularaha inventuuri käigus loetakse üle kogu LRK kassades olev sularaha. Inventuuri tulemused dokumenteeritakse sularaha inventuuri aktiga, mis allkirjastatakse inventuuri osaliste poolt ning edastatakse raamatupidamisse vastavuse kontrollimiseks  raamatupidamises kajastuva sularaha saldoga. Inventuuri akt kinnitatakse raamatupidamise esindaja poolt allkirja ja võrdluskuupäeva lisamisega. Puudujäägid kajastatakse kuni nende hüvitamiseni kontol muud nõuded (konto 103690). Ülejäägid kantakse tuludesse konto muud tulud (388890).“

7. Paragrahvi 15 lõige 3, paragrahvi 71 lõige 7 ja paragrahvi 72 lõige 6 sõna „pearaamatupidaja“  sõnastatakse ümber  „LRK pearaamatupidaja“. 

8. Muuta Narva Linnavalitsuse 08.03.2006.a määrusega nr 257 kinnitatud Narva linna raamatupidamise sise-eeskiri ja esitada see uues redaktsioonis (lisatud). 
9. Määrus jõustub seadusega sätestatud korras. 

